Prof. RNDr. **Vladimír Šucha** DrSc. (\* 20. apríl 1961, Zvolen) je slovenský politik, vedec, vysokoškolský pedagóg a manažér.

Mladosť a štúdium
-----------------

Narodil sa vo Zvolene, ale na strednú školu musel z politických dôvodov dochádzať do Krupiny. Pri štúdiu geológie začal organizovať kultúrne podujatia a vstúpil do ochranárskeho hnutia Strom života. Podieľal sa na záchrane Čiernohronskej železnice v Čiernom Balogu a banských vodných ekosystémov okolo Banskej Štiavnice.

V roku 1985 ukončil vysokoškolské štúdium na Prírodovedeckej fakulte Univerzity Komenského v Bratislave, v rovnakom roku absolvoval rigoróznu skúšku.

Kariéra
-------

Počas Nežnej revolúcie pôsobil na Geologickom ústave SAV, kde ho zvolili za predsedu štrajkového výboru a bunky VPN. Ponuku ísť do politiky vtedy odmietol, aby sa sústredil na vedu.

Prepracoval sa medzi svetovú špičku v oblasti výskumu ílov. Bol najmladší držiteľ titulov DrSc. a profesor na Slovensku. Prednášal na Univerzite Komenského, zaoberal sa mineralógiou, prírodnými nano-materiálmi, či dopadmi ťažby na životné prostredie.

V roku 1995 sa habilitoval, v roku 2002 bol menovaný za profesora, čím sa stal najmladším profesorom na Slovensku.

V roku 2004 sa stal predsedom Rezortnej koordinačnej skupiny pre európske záležitosti Ministerstva školstva SR. V roku 2005 spoluzakladal Agentúru na podporu výskumu a vývoja (APVV) v Bratislave, ktorú krátko viedol ako riaditeľ.

### Práca v Eurokomisii

Od roku 2006 pracoval pre Európsku komisiu v Bruseli. Do roku 2012 pôsobil ako riaditeľ direktoriátu pre vzdelávanie a kultúru, následne sa stal zástupcom generálneho riaditeľa Spoločného výskumného centra Európskej komisie, ktoré poskytuje vedecké podklady k novej európskej legislatíve. V roku 2014 sa stal jeho generálnym riaditeľom.

V roku 2019 bol najvyššie postaveným slovenský euroúradníkom v Bruseli. Z tejto pozície po trinástich rokoch v októbri 2019 z Európskej komisie odišiel, aby podľa informácií SME, posilnil Progresívne Slovensko a bránil hodnoty liberálnej demokracie a nechce, aby boli ohrozené. 9. septembra 2019 Progresívne Slovensko oznámilo, že sa pridal do ich tímu expertov.

V roku 2019 bol na neplatenom voľne z Európskej komisie a niekoľko mesiacov sa angažoval v slovenskej politike.

24. novembra 2021 bol vymenovaný za vedúceho Zastúpenia Európskej komisie v Bratislave a do funkcie nastúpil 1. januára 2022.

Šucha je členom viacerých vedeckých organizácií zameraných na minerály a geológiu.

Politické pôsobenie
-------------------

Po parlamentných voľbách v roku 1998 pôsobil v tíme, ktorý vyjednával podmienky vstupu Slovenska do EÚ.

Vo voľbách do Národnej rady SR v roku 2020 kandidoval za stranu Progresívne Slovensko ako odborník na vzdelávanie, vo voľbách získal vyše 15 000 preferenčných hlasov. So ziskom 6,96 % sa Koalícii PS SPOLU nepodarilo dosiahnuť hranica zvoliteľnosti pre koalíciu (7%). Na vstup do parlamentu im chýbali stovky hlasov.

Referencie
----------

1. 1 2 3 4   *Vladimír Šucha* [online]. progresivnespolu.sk, [cit. 2020-03-05]. Dostupné online. [nefunkčný odkaz]
2. 1 2 3 4 5   Science.sk - Vladimír Šucha. *dennikn.sk* (Bratislava: N Press). Dostupné online [cit. 2020-03-05]. ISSN 1339-844X. Archivované 2021-01-19 z originálu.
3. 1 2 3  PETKOVÁ, Zuzana. Školstvo ohrozuje budúcnosť Slovenska. *etrend.sk* (Bratislava: TREND Holding), 2014-01-13. Dostupné online [cit. 2020-03-05]. ISSN 1336-2674. Archivované 2015-07-05 z originálu.
4. ↑  VANČO, Martin. Z top zahraničných postov do parlamentu. Čo láka uznávaných expertov do slovenskej politiky?. *.týždeň* (Bratislava: W PRESS), 2019-11-08. Dostupné online [cit. 2020-03-05]. ISSN 1336-653X.
5. ↑  PRAUS, Lucia. *Najvyššie postavený úradník v Európskej komisii Šucha odchádza do PS* [online]. Petit Press, [cit. 2022-09-22]. Dostupné online.
6. ↑  SLOVENSKO, Progresívne. *Získali sme jedného z najväčších odborníkov na vzdelávanie, vedu a inovácie* [online]. spravy.progresivne.sk, [cit. 2022-09-22]. Dostupné online. Archivované 2022-09-22 z originálu.
7. ↑  TASR. Šucha: Krajiny EÚ musia budovať svoju odolnosť a pripraviť sa na krízy. *teraz.sk* (Bratislava: TASR), 2019-09-23. Dostupné online [cit. 2020-03-05].
8. ↑  SLOVENSKO, Progresívne. *Vladimír Šucha* [online]. spravy.progresivne.sk, [cit. 2022-09-22]. Dostupné online. Archivované 2022-09-22 z originálu.
9. ↑   *Novým vedúcim Zastúpenia Európskej komisie na Slovensku sa stal Vladimír Šucha* [online]. SLORD, [cit. 2022-09-22]. Dostupné online.
10. ↑  PRAUS, Lucia. Najvyššie postavený úradník v Európskej komisii Šucha odchádza do PS. *sme.sk* (Bratislava: Petit Press), 2019-09-03. Dostupné online [cit. 2020-03-05]. ISSN 1335-4418.
11. ↑   Kandidát za PS/Spolu Vladimír Šucha reaguje na výsledky volieb: "Asi by sa žiadalo povedať. *dennikn.sk* (Bratislava: N Press), 2020-03-01. Dostupné online [cit. 2020-03-05]. ISSN 1339-844X.
12. ↑  JAKUB, Filo. *PS-Spolu podáva sťažnosť proti výsledku volieb na Ústavný súd* [online]. Petit Press, [cit. 2022-09-22]. Dostupné online.

Autoritné údaje: * GND: 1215650701
* ISNI: 0000 0003 5700 7679
* NK ČR: jcu2011665734
* VIAF: 187079141